### | | | | --- | --- | | | | | --- | | **Byråd** 28. juni 2016 Sagsnr. 710-2015-1198 Dok.nr. 710-2016-231224 Sagsbehandler DPJALJ | | 112.                Endelig godkendelse af Erhvervspolitik 2020 - Åbent

###

|  |  |
| --- | --- |
| Tidl. politisk behandling | BY, 29.03.16, pkt. 50 |
| Forventet sagsgang | ØK, BY |
| Lovgrundlag |  |

###

**SAGENS INDHOLD**

Byrådet skal i denne sag tage endelig stilling til [adresse]
Kommunes Erhvervspolitik 2020 efter endt høring.

Forslag til erhvervspolitik har været i offentlig høring i
perioden fra 5. april 2016 til 17. maj 2016.

Den nye erhvervspolitik skal samlet set bidrage til at
styrke Favrskov Kommunes profil som en attraktiv erhvervskommune.

Politikken skal overordnet angive retningen for kommunens
fremadrettede erhvervsindsatser. Samtidig skal den være udgangspunktet for den
løbende prioritering af konkrete erhvervsrettede indsatser. Det er endvidere
målet, at politikken skal medvirke til at åbne op for, hvordan erhvervslivet
kan bidrage til at styrke erhvervsklimaet i [adresse].

Forslaget til Erhvervspolitik 2020 tager udgangspunkt i de
styrker, der kendetegner det lokale erhvervsliv i [adresse]. Politikken
er bygget op om fem hovedtemaer, som hver for sig og sammen skal bidrage aktivt
til den videre erhvervsudvikling i kommunen:

· VÆKST der skaber nye arbejdspladser

· IVÆRKSÆTTERI som fører til succes

· FYSISKE RAMMER som styrker erhvervslivet

· ARBEJDSKRAFT der matcher erhvervslivets behov

· LOKAL ERHVERVSSERVICE der skaber udvikling

Hovedtemaerne omfatter en kombination af kommunale
rammebetingelser og indsatsområder, der vurderes at kunne videreudvikle det
lokale erhvervsliv.

I høringsperioden har Favrskov Kommune modtaget høringssvar
fra:

· Favrskov Erhvervsråd

· Hammel Erhvervsnetværk

· Væksthus [adresse]

· LO Silkeborg-Favrskov

· Dansk Byggeri

· Østjysk Business Network

I vedlagte notat er høringssvarene gennemgået og forslag til
ændringer i erhvervspolitikken er anført.

Med baggrund i de fem hovedtemaer og de angivne
fokuspunkter er der til byrådets beslutning udarbejdet forslag til erhvervshandlingsplan
for 2016-17. Indsatserne i planen vil blandt andet indgå i en kommende
resultatkontrakt mellem Favrskov Kommune og Favrskov Erhvervsråd for 2016-17.

Forslaget til handlingsplan er udarbejdet i et tæt
samarbejde med Favrskov Erhvervsråd og præsenteret for Økonomiudvalget på et
temamøde 24. maj 2016,

**VURDERING**

Borgmestersekretariatet vurderer, at der på baggrund af de
modtagne høringssvar bør foretages enkelte ændringer i forslaget til
Erhvervspolitik 2020. De konkrete ændringer fremgår af vedlagte opsamlingsnotat
og er indarbejdet i det endelige forslag til Erhvervspolitik 2020.

Med baggrund i drøftelserne mellem Økonomiudvalget og
Favrskov Erhvervsråd foreslår Borgmestersekretariatet, at formuleringen om ”internationalisering”
bør præciseres. Forslaget baseres på, at netop internationalisering og eksport
er væsentlige bidrag til vækst og udvikling.

Erhvervspolitikken og de foreslåede indsatser i
erhvervshandlingsplanen for 2016-17 vurderes at være et godt udgangspunkt for
at forbedre og udvikle den lokale erhverveservice, som kommunen og
erhvervsrådet yder til erhvervslivet.

**ØKONOMI**

Det vurderes, at arbejdet med at realisere
erhvervspolitikken som udgangspunkt kan gennemføres indenfor den nuværende økonomiske
ramme til erhvervsområdet, men det vil kræve en løbende prioritering af
indsatserne i såvel Favrskov Kommune som i Favrskov Erhvervsråd.

Det vurderes endvidere, at der i forbindelse med
udarbejdelse af de årlige handlingsplaner kan komme ideer til konkrete indsatser,
som vil kræve tilførsel af ekstra resurser.

**INDDRAGELSE**

Erhvervspolitik 2020 er blevet til i et tæt og konstruktivt
samarbejde med Favrskov Erhvervsråd og en række andre samarbejdsparter. Der har
været afholdt dialogmøder med Favrskov Erhvervsråd, Dansk Industri (DI), Dansk
Byggeri, Landbruget, LO, Favrskov Kommunes uddannelsesinstitutioner, Væksthus
Midtjylland og [adresse].

Forslaget
til erhvervspolitik har været i høring i 6 uger.

Erhvervshandlingsplanen
for 2016-17 er udarbejdet i samarbejde med Favrskov Erhvervsråd.

**INDSTILLING**

Kommunaldirektøren indstiller til Byrådet:

1.    At Erhvervspolitik 2020
for Favrskov Kommune godkendes med de foreslåede ændringer.

2.    At forslag til
erhvervshandlingsplan 2016-17 godkendes.

**BESLUTNING**

***Økonomiudvalget, 21. juni 2016:***

Fraværende:Ingen

Indstilles godkendt.

**Bilag**

|  |  |
| --- | --- |
| Erhvervspolitik 2020 - endelig version | 710-2016-210881 |
| Erhvervspolitik 2020 - høringssvar efter høringsperioden i april/maj 2016 | 710-2016-178240 |
| Høringssvar - erhvervspolitik 2020 - samlet | 710-2016-211678 |
| Handlingsplan til udmøntningen af erhvervspolitikken 2016-17 | 710-2016-195091 |